wickkiey/tamil-wikipedia-chunked huggingface dataset:
# மொகாலி

## துடுப்பாட்ட விளையாட்டரங்கம்

1992ஆம் ஆண்டு பஞ்சாப் துடுப்பாட்ட சங்கம் (PCA) அதிநவீன வசதிகளுடன் மொகாலியின் சேறானப் பகுதியொன்றில் துடுப்பாட்ட விளையாட்டரங்க வளாகம் ஒன்று அமைக்கத் திட்டமிட்டது. இங்கு துடுப்பாட்ட விளையாட்டுத் திடலைத் தவிர உள்ளரங்க/வெளியரங்கப் பயிற்சித் திடல்கள், நீச்சல் வளாகம், டென்னிசு ஆடுகளங்கள், உயற்பயிற்சி அரங்கம், நூலகம்,மதுவசதியுடன் கூடிய உணவகங்கள் என ஓர் பெரும் திட்டத்ததிற்கான கட்டமைப்பில் பெருமளவு செலவு செய்தது. பஞ்சாபின் பெரும்பாலான துடுப்பாட்ட வீரர்கள் இங்குதான் பயிற்சி செய்கின்றனர். அவர்களில் சிலர்: யுவராஜ் சிங், ஹர்பஜன் சிங்,தினேஷ் மோங்கியா, மன்பிரீத் கோனி மற்றும் பஞ்சாப் துடுப்பாட்ட அணி.
# 1975 துடுப்பாட்ட உலகக்கிண்ணம்

**1975 துடுப்பாட்ட உலகக் கிண்ணம்** (*1975 Cricket World Cup*, கிரிக்கெட் உலகக்கோப்பை 1975) என்பது ஒருநாள் பன்னாட்டுத் துடுப்பாட்டப் போட்டிகளின் உலகக் கிண்ணத்துக்கான முதலாவது போட்டியாகும். இக்கிண்ணம் *புருடன்சியல் கிண்ணம்* என அழைக்கப்படுகின்றது. ஒருநாள் பன்னாட்டுத் துடுப்பாட்டப் போட்டிகள் அறிமுகமாகி நான்கு ஆண்டுகளின் பின் முதலாவது உலகக் கிண்ண போட்டி நடைபெற்றது. இப்போட்டிகள் 1975 சூன் 7 முதல் சூன் 21 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து ஆகிய அணிகளுடன் இலங்கை, கிழக்கு ஆபிரிக்க அணியும் கலந்துகொண்டன. இனவொதுக்கல் கொள்கை காரணமாக தென்னாப்பிரிக்க அணிக்கு போட்டியில் பங்கேற்க தடை விதிக்கப்பட்டிருந்தது. இப்போட்டிகளில் ஓர் அணிக்கு 60 ஓவர்கள் விளையாடக் கொடுக்கப்பட்டது. லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி ஆத்திரேலிய அணியை 17 ஓட்டங்களால் வெற்றியீட்டி முதலாவது உலகக் கிண்ணத்தைக் கைப்பற்றியது.
# 1975 துடுப்பாட்ட உலகக்கிண்ணம்

## பங்கேற்ற நாடுகள்

இங்கிலாந்து, அவுஸ்திரேலியா, நியூசிலாந்து, இந்தியா, பாக்கிஸ்தான், மேற்கிந்தியா ஆகிய டெஸ்ட் அந்தஸ்து பெற்ற நாடுகளும் இலங்கை, கிழக்கு ஆபிரிக்கா ஆகிய டெஸ்ட் அந்தஸ்துப் பெறாத நாடுகளும் பங்கேற்றன.
# 1975 துடுப்பாட்ட உலகக்கிண்ணம்

## பிரிவு ஆட்டங்கள்

### பிரிவு A

| அணி | பு | ஆ | வெ | தோ | NR | RR |  |
| --- | --- | --- | --- | --- | --- | --- | --- |
| **12** | 3 | 3 | 0 | 0 | 4.94 |  |  |
| **8** | 3 | 2 | 1 | 0 | 4.07 |  |  |
| **4** | 3 | 1 | 2 | 0 | 3.24 |  |  |
| கிழக்கு ஆப்பிரிக்கா | **0** | 3 | 0 | 3 | 0 | 1.90 | } |
# 1975 துடுப்பாட்ட உலகக்கிண்ணம்

## பிரிவு ஆட்டங்கள்

### பிரிவு B

| அணி | பு | ஆ | வெ | தோ | NR | RR |
| --- | --- | --- | --- | --- | --- | --- |
| **12** | 3 | 3 | 0 | 0 | 4.35 |  |
| **8** | 3 | 2 | 1 | 0 | 4.43 |  |
| **4** | 3 | 1 | 2 | 0 | 4.45 |  |
| **0** | 3 | 0 | 3 | 0 | 2.78 | } |
# 1975 துடுப்பாட்ட உலகக்கிண்ணம்

## வெளியேற்றம்

### இறுதிப்போட்டி

முதலாவது துடுப்பாட்ட உலகக்கிண்ணப் போட்டியின் இறுதிப்போட்டிக்கு அவுத்திரேலியா, மேற்கிந்திய அணிகள் ஆகியன தெரிவாகின. 1975 சூன் 21ம் திகதி இங்கிலாந்தின் லோட்ஸ் மைதானத்தில் 60 ஓவர்கள் மட்டுப்படுத்தப்பட்ட போட்டி நடைபெற்றது.  
இப்போட்டியில் முதலில் துடுப்பெடுத்தாடிய மேற்கிந்திய அணி 8 விக்கட் இழப்புக்கு 291 ஓட்டங்கைளப் பெற்றுக்கொண்டது. மேற்கிந்திய அணியினர் 50 ஓட்டங்களைப் பெற்றபோது 3 விக்கட்டுக்களை இழந்திருந்தது. 4வது விக்கட்டுக்காக கிளைவ்லொயிட், களிச்சாரன் ஆகியோர் இணைந்து பெற்ற 149 ஓட்டங்கள் போட்டிக்கு புனர்வாழ்வினை வழங்கியது. இப்போட்டியில் கிளைவ் லொயிட் 102 ஓட்டங்களைப் பெற்றுக் கொண்டார். இவற்றுள் 2 ஆறுகளும், 12 எல்லைகளும் அடங்கும். பந்துவீச்சில் அவுத்திரேலியப் பந்து வீச்சாளர் கெரி இல்மா 48 ஓட்டங்களுக்கு 5 விக்கெட்டுக்களைக் கைப்பற்றினார். பதிலுக்குத் துடுப்பாடிய அவுத்திரேலியா அணியினரினால் 58.4 ஓவர்களில் சகல விக்கெட்டுகளையும் இழந்து 247 ஓட்டங்களையே பெறமுடிந்தது. குறுகிய ஓட்டங்களைப் பெற்று 292 ஓட்ட இலக்கையடைய முனைந்த அவுத்திரேலியா அணியினர் 5 விக்கட்டுக்கள் ரன்-அவுட் முறையில் வீழ்த்தப்பட்டனர். பந்துவீச்சில் மேற்கிந்திய அணியின் கீத் போயிசு 50 ஓட்டங்களுக்கு 4 விக்கெட்டுக்களை வீழ்த்தினார்.  
17 ஓட்டங்களினால் மேற்கிந்திய அணியினர் வெற்றிபெற்று முதலாவது உலகக்கோப்பையை வென்றனர். இப்போட்டியில் மேற்கிந்திய அணித்தலைவர் கிளைவ் லொயிட் சிறப்பாட்டக்காரராகத் தெரிவானார்.
# 1975 துடுப்பாட்ட உலகக்கிண்ணம்

## இலங்கை அணியின் நிலை

இப்போட்டித் தொடரில் இலங்கைத் துடுப்பாட்ட அணியினராலும், கிழக்கு ஆபிரிக்கா அணியினாலும் எந்தவொரு போட்டியிலும் வெற்றிகொள்ள முடியவில்லை. இலங்கை, அவுத்திரேலியா அணிகளுக்கிடையில் நடைபெற்ற போட்டியின்போது அவுத்திரேலியப் பந்து வீச்சாளர்களான ஜெப் தோம்சன், லிலி ஆகியோரின் பந்துவீச்சில் இலங்கை அணியினைச் சேர்ந்த துலிப் மென்டிஸ், சுனில் வெத்தமுனி இருவரும் காயமுற்று மருத்துவமனையில் அனுமதிக்கப்பட்டனர்.
# 1979 துடுப்பாட்ட உலகக்கிண்ணம்

**1979 துடுப்பாட்ட உலகக் கிண்ணம்** (*1979 Cricket World Cup*, கிரிக்கெட் உலகக்கோப்பை 1979) என்பது ஒருநாள் பன்னாட்டுத் துடுப்பாட்டப் போட்டிகளின் இரண்டாவது உலகக் கிண்ணத்துக்கான போட்டியாகும். இக்கிண்ணம் *புருடன்சியல் கிண்ணம்* என அழைக்கப்படுகின்றது. இப்போட்டிகள் 1979 சூன் 9 முதல் சூன் 23 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து ஆகிய அணிகளுடன் இலங்கையும் பங்கு பற்றின. ஆப்பிரிக்க நாடுகள் எதுவும் பங்கேற்கவில்லை. பதிலாக கனடாவுக்கு உலகக் கிண்ணத்தில் விளையாட வாய்ப்புக் கிடைத்தது. இனவொதுக்கல் கொள்கை காரணமாக தென்னாப்பிரிக்க அணிக்கு போட்டியில் பங்கேற்க தடை விதிக்கப்பட்டிருந்தது. இப்போட்டிகளில் ஓர் அணிக்கு 60 ஓவர்கள் விளையாடக் கொடுக்கப்பட்டது. லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி இங்கிலாந்து அணியை 92 ஓட்டங்களால் வெற்றியீட்டி இரண்டாவது தடவையும் உலகக் கிண்ணத்தைக் கைப்பற்றியது.
# 1979 துடுப்பாட்ட உலகக்கிண்ணம்

## பங்கேற்ற நாடுகள்

இங்கிலாந்து, அவுஸ்திரேலியா, நியூசிலாந்து, இந்தியா, பாக்கிஸ்தான், மேற்கிந்தியா ஆகிய டெஸ்ட் அந்தஸ்து பெற்ற நாடுகளும் இலங்கை, கனடா ஆகிய டெஸ்ட் அந்தஸ்துப் பெறாத நாடுகளும் பங்கேற்றன.
# 1979 துடுப்பாட்ட உலகக்கிண்ணம்

## பங்கேற்ற நாடுகள்

### பிரிவு ஏ

| அணி | புள்ளிகள் | ஆட்டங்கள் | வெற்றி | தோல்வி | முடிவில்லை | ஓட்டவிகிதம் |
| --- | --- | --- | --- | --- | --- | --- |
| **12** | 3 | 3 | 0 | 0 | 3.07 |  |
| **8** | 3 | 2 | 1 | 0 | 3.60 |  |
| **4** | 3 | 1 | 2 | 0 | 3.16 |  |
| **0** | 3 | 0 | 3 | 0 | 1.60 | } |
# 1979 துடுப்பாட்ட உலகக்கிண்ணம்

## பங்கேற்ற நாடுகள்

### பிரிவு பி

| அணி | புள்ளிகள் | ஆட்டங்கள் | வெற்றி | தோல்வி | முடிவில்லை | ஓட்டவிகிதம் |
| --- | --- | --- | --- | --- | --- | --- |
| **10** | 3 | 2 | 0 | 1 | 4.35 |  |
| **8** | 3 | 2 | 1 | 0 | 4.43 |  |
| **6** | 3 | 1 | 2 | 1 | 4.45 |  |
| **0** | 3 | 0 | 3 | 0 | 2.78 | } |
# 1979 துடுப்பாட்ட உலகக்கிண்ணம்

## இறுதிப் போட்டி

இரண்டாவது துடுப்பாட்ட உலகக் கிண்ண போட்டியின் இறுதிப்போட்டிற்கு இங்கிலாந்து, மேற்கிந்திய அணிகள் தெரிவாகின. இங்கிலாந்தின் லோட்ஸ் மைதானத்தில் இப்போட்டி நடைபெற்றது.  
60 ஓவர்களுக்கு மட்டுப்படுத்தப்பட்ட இப்போட்டியில் முதலில் துடுப்பெடுத்தாடிய மேற்கிந்திய அணியினர் 9 விக்கட்டுக்களை இழந்து 286 ஓட்டங்களைப் பெற்றனர். இப்போட்டியிலும் 99 ஓட்டங்களுக்கு 4 விக்கட்டுக்களை இழந்திருந்த மேற்கிந்திய அணியினருக்கு 5ம் விக்கட்டுக்கான இணைப்போட்டமாக விவ் ரிச்சர்ட்சும் கோலிங்கிங்கேயும் இணைந்துபெற்ற 139 ஓட்டங்கள் போட்டிக்குப் புத்தூக்கத்தை வழங்கியது.  
பதிலுக்குத் துடுப்பெடுத்தாடிய இங்கிலாந்து அணியின் ஆரம்ப துடுப்பாட்ட வீரர்களான தலைவர் மைக் பெயார்லி, ஜெப் போய்கொட் இருவர் ஆரம்பவிக்கட்டுக்காக 129 ஓட்டங்களைப் பெற்றனர். (இந்த ஓட்டங்கள் 38 ஓவர்களில் பெறப்பட்டன.) மீதான 22 பந்து ஓவர்களில் வெற்றிக்காக 158 ஓட்டங்களைப் பெறவேண்டிய நிலையில் மேற்கிந்திய அணியின் வேகப்பந்துவீச்சின் முன்னிலையில் இங்கிலாந்து வீரர்களால் முகங்கொடுக்க முடியவில்லை. இங்கிலாந்தின் இறுதி 8 விக்கட்டுக்களும் 11 ஓட்டங்களுக்குள் வீழ்த்தப்பட்டமை குறிப்பிடத்தக்கதாகும். ஈற்றில் இங்கிலாந்து அணியினரால் சகலவிக்கட்டுக்களையும் இழந்து 194 ஓட்டங்களை மாத்திரமே பெறமுடிந்தது. பந்துவீச்சில் மேற்கிந்திய அணியின் ஜோயேல் கார்னர் 38 ஓட்டங்களைக் கொடுத்து 5 விக்கட்டுக்களைக் கைப்பற்றிக் கொண்டனர்.  
இப்போட்டியில் 92 ஓட்டங்களினால் மேற்கிந்திய. அணியினர் வெற்றியீட்டினர். அடுத்தடுத்து இடம்பெற்ற இரண்டு உலகக்கிண்ண போட்டியிலும் வெற்றியீட்டிய மேற்கிந்திய அணிக்கு கிளைவ் லொயிட்டே தலைமை தாங்கினார்.  
1975/ 1979ம் ஆண்டுகளில் நடைபெற்ற உலகக்கிண்ணப் போட்டியில் இவரின் தலைமையின் கீழ் மேற்கிந்திய அணி எதிர்கொண்ட அனைத்துப் போட்டிகளுமே வெற்றி பெற்றமை குறிப்பிடத்தக்க ஒரு விடயமாகும். இப்போட்டியில் விவியன் ரிச்சர்ட்ஸ் சிறப்பாட்டக்காரராகத் தெரிவானார்.
# 1979 துடுப்பாட்ட உலகக்கிண்ணம்

## புதிய அணிகளின் நிலை

உலகக்கிண்ண போட்டித் தொடரில் முதன்முறையாகப் பங்கேற்றவை இலங்கை மற்றும் கனடா அணிகள். இலங்கை அணி இந்தியாவுக்கெதிரான ஒரு ஆட்டத்தில் வெற்றி பெற்றது. 'ஓல்டட் டிரபல்ட்' மைதானத்தில் 47 ஓட்டங்களினால் இலங்கை அணி இவ்வெற்றியைப் பெற்றது. துலிப் மென்டிஸ் சிறப்பாட்டக்காரராகத் தேர்ந்தெடுக்கப்பட்டார். கனடா அணி எந்த ஆட்டத்திலும் வெற்றியடையவில்லை.
# பிங்கெனின் ஹில்டெகார்ட்

**பிங்கெனின் ஆசிர்வதிக்கப்பட்ட ஹில்டெகார்ட் **(Blessed Hildegard of Bingen) (இடாய்ச்சு:Hildegard von Bingen; இலத்தீன்:Hildegardis Bingensis) (1098 – 17 செப்டம்பர் 1179), மற்றும் **புனித இல்டெகார்ட்**, **ரைனின் இறைவாக்கினர்** என்றும் அறியப்படும் இவர் ஓர் எழுத்தாளர், இறை இசையமைப்பாளர், மெய்யியலாளர்,கிறித்தவ உள்ளுணர்வாளர், இறைக்காட்சியாளர், செருமானிய கன்னியர் மடத்தின் தலைவியாக இருந்தவரும், பன்முக திறனாளரும் ஆவார். இவர் கத்தோலிக்கத் திருச்சபையில் *பெண் இறைவாக்கினர்* என்று அங்கீகரிக்கப்பட்ட முதல் பெண் ஆவார்.  
1136ஆம் ஆண்டில் சக கன்னியர்களால் ஆதீனத்தலைவியாக தேர்ந்தெடுக்கப்பட்ட இல்டெகார்ட் 1150ஆம் ஆண்டில் ரூபரட்சுபெர்க்கில் ஓர் மடத்தையும் 1165ஆம் ஆண்டு ஐபிங்கெனில் ஓர் மடத்தையும் நிறுவினார். இவரது ஆக்கமான *ஓர்டோ விர்சுதும் (Ordo Virtutum)* கிறித்தவ சமய நாடகங்களுக்கு ஓர் முன்னோடியாகும். சமயவியல், தாவரவியல் மற்றும் மருத்துவத் துறைகளில் இவர் பல நூல்களை எழுதியுள்ளார். மேலும் இவரது படைப்புகளில் கடிதங்கள், சமயப் பாடல்கள், கவிதைகள் மற்றும் நாடகங்களும் அடங்கும். சிறு சித்தரிப்புகளையும் மேற்பார்வையிட்டுள்ளார்.
# பிங்கெனின் ஹில்டெகார்ட்

## வாழ்க்கை வரலாறு

1098ம் ஆண்டு ஜெர்மனியின் உயர்குலத்தில் பணக்காரக் குடும்பத்தில் ஹில்டெகார்ட் பிறந்தார். தனது 8வது வயதில் பெனடிக்ட் சபை துறவு மடத்துக்குக் கல்வி பயிலச் சென்றார். 18வது வயதில் அக்கன்னியர் மடத்திலேயே சேர்ந்து துறவு வாழ்வை மேற்கொண்டார். 20 ஆண்டுகள் கழித்து 1136ம் ஆண்டில் துறவு மடத்தின் தலைவியானார். அதற்கு அடுத்த நான்கு ஆண்டுகள் இறைக் காட்சிகளைக் கண்டார் என்பர். 1140ம் ஆண்டு முதல் 1150ம் ஆண்டுவரை அக்காட்சிகளைப் படங்களோடும் விளக்கங்களோடும் எழுதி வைத்துள்ளார். இதற்கிடையில் இக்காட்சிகள் உண்மையானதா எனக் கண்டறிவதற்கு திருத்தந்தை மூன்றாம் யூஜின் ஒரு விசாரணைக் குழுவை அனுப்பினார். இக்காட்சிகள் உண்மையானவை என அக்குழு திருத்தந்தைக்கு அறிக்கை சமர்ப்பித்தது.  
ஹில்டெகார்ட், தெற்கு ஜெர்மனி, சுவிட்சர்லாந்து, பாரிஸ் எனப் பல இடங்களுக்குப் பயணம் செய்து போதித்து வந்தார். இவரது மறையுரைகளைக் கேட்டவர் அனைவரும் அவர் பக்கம் ஈர்க்கப்பட்டனர். எழுத்துவடிவிலும் மறையுரைகளைத் தருமாறு அவர்கள் கேட்டுக் கொண்டனர். ஹில்டெகார்ட் தனது வாழ்வின் இறுதிக் கட்டத்தில் துன்பம் அனுபவித்தார். திருச்சபையிலிருந்து விலக்கி வைக்கப்பட்டிருந்த இளம் கிறிஸ்தவர் ஒருவர் இறந்த போது அவருக்கு கிறிஸ்தவ முறைப்படி அடக்கச் சடங்கை நிறைவேற்றினார். இதனால் கடுமையாக எதிர்க்கப்பட்டார். இந்தக் கிறிஸ்தவர் மரணப்படுக்கையில் தனது தவறுகளுக்காக வருந்தி திருவருட்சாதனங்களையும் பெற்றார் என்பது இவர் தரப்பு வாதம். இதனால் இவரது கன்னியர் இல்லம் விலக்கி வைக்கப்பட்டது. இதனைக் கடுமையாய் எதிர்த்தார் ஹில்டெகார்ட். பின்னர் அது இவ்விலக்கு நீக்கப்பட்டது. 1179ம் ஆண்டு செப்டம்பர் 17ம் தேதி தனது 81வது வயதில் இவர் இறந்தார்.  
பேரரசர்கள், திருத்தந்தையர்கள், ஆயர்கள், அருள்சகோதரிகள் மற்றும் உயர்குலப் பிரபுக்களுக்கு எழுதிய நூற்றுக்கு மேற்பட்ட கடிதங்கள், ஒரு நாடகம் உட்பட 72 பாடல்கள், ஏழு புத்தகங்கள் உட்பட ஹில்டெகார்ட் எழுதியவை இன்றும் உள்ளன. இவர் எழுதிய இசைக் குறிப்புகள் இக்காலத்திலும் வாசிக்கக்கூடிய வடிவில் உள்ளன. இவரது எழுத்துகளில் அறிவியல், கலை, மதம் ஆகிய அனைத்துத் துறைகளும் இருக்கின்றன. ஒவ்வொரு மனிதரையும் இறைவனின் சாயலாகப் பார்த்த இவர், சமூகநீதிக்காவும், ஒடுக்கப்பட்டோரின் விடுதலைக்காவும் அயராது உழைத்தவர். 12ம் நூற்றாண்டில் திருச்சபையில் பெரும் மாற்றத்திற்கும் சீர்திருத்தத்திற்கும் வித்திட்டவர் இவர் என நம்பப்படுகின்றது.
# பிங்கெனின் ஹில்டெகார்ட்

## புனிதர் பட்டமளிப்பு

இவருக்கு முறைமையான புனிதர் பட்டமளிப்பு நிகழவில்லை எனினும் இவரின் பெயர் புனிதர்கள் பட்டியலில் இருந்தது, இவரின் புனிதர் பட்ட நிலையில் இருந்த குழப்பத்தை நீக்க திருத்தந்தை பதினாறாம் பெனடிக்ட், 10 மே 2012 இவரின் பக்தியை அதிகாரப்பூர்வமான ஒன்றாக அறிவித்தார். இவரை திருச்சபையின் மறைவல்லுநர் என 7 அக்டோபர் 2012இல் திருத்தந்தை பதினாறாம் பெனடிக்ட் அறிவித்தார்
# பிங்கெனின் ஹில்டெகார்ட்

## இசையும் எழுத்தும்

இவர் அறுப்பத்து ஒன்பது இசைத் தொகுப்புகளை செய்தவர். அதில் அதிகம் அறியப்பட்டது "நல்லொழுக்கங்களின் விளையாட்டு" (ஓர்டா விர்டட்டும்) ஆகும். இவர் இசைத்தொகுப்புகள் செய்ததோடு மூன்று நூல்களையும் எழுதியுள்ளார். அவை,
1. சிவியாசு (வழியை அறி) - கி. பி. 1151ல் எழுதி முடிக்கப்பட்டது.
1. இலிபெர் விட்டே மெரிடோரியம் (வாழ்க்கைகான தகுதிகள்)
1. இலிபெர் இடிவினோரம் ஒபெரம் (கடவுளின் செயல்கள்)  
மேலும் இவர் இயற்கைசார் ஆய்வு நூலையும் (ஃபிசிசியா) எழுதியுள்ளார். இவர் தன் நூல்களில் தன்னென உருவாக்கிக் கொண்ட இருபத்தி மூன்று தனி எழுத்துருக்களையும் பயன்படுத்தினார்.
# பிங்கெனின் ஹில்டெகார்ட்

## தற்காலத்தில்

விண்வெளியில் உள்ள ஒரு குறுங்கோளுக்கு இவரின் பெயரான ஹில்டெகார்ட் என்பதையும் சேர்த்து 898 ஹில்டெகார்ட் எனப் பெயர் இடப்பட்டுள்ளது. கி. பி. 1999ஆம் ஆண்டில் பி. பி. சி. யின் ஆவணப் படமான "பின்செனின் ஹில்டெகார்ட்" திரைப்படம் இவரின் நினைவால் இயற்றப்பட்டது. இதில் பட்ரீசியா ரௌட்லட்சு ஹில்டெகார்டாக நடித்திருந்தார். கி. பி. 2012ஆம் ஆண்டில் மேரி சர்ராட்டு தான் எழுதிய இலுமினேசன்சு என்னும் புதினத்தில் இவரின் வாழ்க்கை வரலாற்றை எழுதி இருக்கிறார்.
# சந்திரகௌரி சிவபாலன்

**சந்திரகௌரி சிவபாலன்** இலக்கியம், கவிதை, சிறுகதை, கட்டுரை ஆன்மீக சிந்தனை, பாடல்கள் என பல்துறைகளிலும் ஈடுபாடு காட்டிவரும் ஒரு பெண் எழுத்தாளராவார்.
# சந்திரகௌரி சிவபாலன்

## வாழ்க்கைச் சுருக்கம்

வேலுப்பிள்ளை, பரமேஸ்வரி தம்பதியினரின் மகளாகப் பிறந்த சந்திரகௌரி, மட்டக்களப்பு, ஏறாவூர் மகா வித்தியாலயத்தில் தனது ஆரம்பக் கல்வியையும், மட்டக்களப்பு வின்சன்ட் மகளிர் உயர்தரப் பாடசாலையில் உயர்தரக் கல்வியையும் கற்றார். பின்பு பேராதனை பல்கலைக்கழகத்தில் தமிழ் சிறப்புக் கலைமாணிப் பட்டத்தையும், நுகேகொடை திறந்த பல்கலைக்கழகத்தில் கல்வியியல் டிப்ளோமா பட்டத்தையும் பெற்றுள்ளார். தனது சிறப்புக் கலைமாணிப் பட்டத்தேர்வுக்காக "இருபதாம் நூற்றாண்டு மட்டக்களப்புத் தமிழ் இலக்கியமும், பிரதேசப் பண்பும்" எனும் ஆய்வுக் கட்டுரையைச் சமர்ப்பித்தார். தற்போது புலம் பெயர்ந்து தனது கணவர் சிவபாலன், மகள் மெனூஷா ஆகியோருடன் செருமனியில் 'சோலிங்கன்' நகரில் வசித்து வருகின்றார்.
# சந்திரகௌரி சிவபாலன்

## தொழில் முயற்சிகள்

இலங்கையில் வாழ்ந்த காலத்தில் தொழில் ரீதியாக ஆசிரியையாகப் பணியாற்றிய இவர் பின்பு செருமனிக்குப் புலம்பெயரும் வரை நீர்கொழும்பு கல்வித் திணைக்களத்தில் ஆசிரிய ஆலோசகராகத் தனது பணியினைத் தொடர்ந்துள்ளார். தற்பொழுது சோலிங்கனிலுள்ள ஜேர்மனி மொழி ஆரம்பப் பாடசாலையில் (Open all day School) பணியாற்றுகின்றார்.
# சந்திரகௌரி சிவபாலன்

## இலக்கியப் பணி

தனது பெயரின் முதலெழுத்தான 'கௌ' வையும், தனது கணவர் சிவபாலனின் பெயரில் முதலெழுத்தான 'சி'யையும் இணைத்து 'கௌசி' எனும் புனைபெயரில் புலம்பெயர் நாட்டில் இவர் ஆக்கங்களைப் படைத்து வரும் சந்திரகௌரியின் கன்னியாக்கம் 1986ஆம் ஆண்டில் தினகரன் பத்திரிகையில், 'யானை உரியும் உமையாள் அச்சமும்' எனும் தலைப்பில் பிரசுரமானது. இதைத் தொடர்ந்து நூற்றுக்கணக்கான கவிதைகள், சிறுகதைகள் ஆன்மீக சிந்தனைகள் பாடல்கள் போன்ற ஆக்கங்களை இவர் இலங்கைத் தேசிய பத்திரிகைகளிலும், மண், தமிழ்நாதம்| போன்ற சஞ்சிகைகளிலும், இலண்டன் தமிழ் வானொலியிலும் எழுதியுள்ளார்.  
இலண்டன் தமிழ் வானொலியில் 'ஓடி விளையாடு பாப்பா' என்னும் ஒரு நிகழ்ச்சியினை நடத்தி வருகின்றார். இத்துடன் இணையத்தளங்களில் சமுதாயச் சீர்திருத்தக் கட்டுரைகள், கவிதைகள், ஆக்கங்கள் போன்றவற்றை எழுதிவருவதுடன் தன்னுடைய வலைப்பூ இலும் ஆக்கங்களை எழுதிவருகின்றார்.
# புவியொத்த கோள்

, வெள்ளி, புவி, and செவ்வாய், மற்றும் சீரசு( குறுங்கோள்)]]
**புவியொத்த கோள்கள்** (*Terrestrial Planets*), அல்லது **உட்கோள்கள்** (*Inner Planet*) என்பன, சிலிகேட் பாறை மற்றும் உலோகப் பொதிவுகளை முதன்மையாக கொண்ட கோள்களாகும். சூரிய மண்டலத்தின் ஞாயிற்றிற்கு மிக அண்மையில் அமைந்துள்ள உட்கோள்கள் முறையே புதன், வெள்ளி, புவி மற்றும் செவ்வாய் ஆகியனவாகும்.  
புவியொத்த கோள்கள் வளிமப் பெருங்கோள்களை விட மிக அதிக அளவில் வேறுபட்டுள்ளன. வாயு பெருமங்கள் பெருமளவில் நீர், ஐதரசன் மற்றும் ஈலியம் ஆகியவற்றை கொண்டுள்ளது.
# பண்புகள்

சூரிய மண்டலத்தில் உள்ள ஒவ்வொறுக் கோள்ளும் தனித்துவமான இயற்பியல் பண்புகளை பெற்றுயிறுந்தாலும் அவையமைந்துள்ள இடம் மற்றும் பொதுப் பண்புகளைப் பொறுந்து, சூரிய மண்டலத்தை உட்கோள்கள் மற்றும் வாயுக் கோள்கள் அல்லது வெளிக்கோள்கள் என வகைப் படுத்தப் படுகின்றன. உட் கோள்களான் புவி, செவ்வாய், வெள்ளி மற்றும் புதன் அகியன அனைத்தும் கிட்டத்தட்ட ஒன்றைப்போன்ற கட்டமைப்பினையே கொண்டுள்ளன. வாயுக் கோள்களைப் போன்றல்லாமல் இதன் உட்பகுதி கரு, உலோத்தால் ஆனது பொரும்பாலும் இரும்பினாலும் அதன் மேற்பகுதி சிலிகேட் மூடகத்தால் போர்த்தப்பட்டிருக்கும்.  
வெளிப்புறக் கோள்களைப் போல் இவை முதல்நிலை வளிமண்டலத்தைப் பெறாமல் இவை இரண்டாம்நிலை வளிமண்டலத்தைப் பெற்றுள்ளன.
# சோஜோர்னர் ட்ரூத்

**சோஜோர்னர் ட்ரூத் ** (Sojourner Truth) (c. 1797 – நவம்பர் 26, 1883) என்பது 1843ஆம் ஆண்டில் தானே புனைந்து கொண்ட பெயராகும். **இசபெல்லா பௌம்ஃப்ரீ **(Isabella Baumfree) என்ற இயற்பெயருடைய இவர் ஓர் ஆபிரிக்க-அமெரிக்க அடிமைத்தன ஒழிப்பாளரும் பெண்ணிய போராளியும் ஆவார். நியூயார்க்கில் உள்ள சுவார்ட்கில்லில் அடிமைகளான பெற்றோர்களுக்குப் பிறந்தவர் ட்ரூத். அடிமைத்தளையை கழற்றி எறிந்த இவர் 1851ஆம் ஆண்டு அக்ரோன், ஓகியோவில் ஓகியோ பெண்கள் உரிமை மாநாட்டில் ஆற்றிய "நான் ஓர் பெண்ணல்லவா" (Ain't I a Woman? )என்ற உரை மிகவும் புகழ் பெற்றது.
# சோஜோர்னர் ட்ரூத்

## இளமைப் பருவம்

இவர் தன் பெற்றோருக்குப் பிறந்த பல குழந்தைகளில் இளைய மகளாகப் பிறந்தவர். கானாவில் இருந்து அழைத்துவரப்பட்ட கூலித் தொழிலாளியான ஜேம்ஸ் இவரது தந்தை. எலிசபெத் கினியா நாட்டில் இருந்து அழைத்துவரப்பட்ட அடிமைகளுள் ஒருவர். அடிமைகளாய் இருந்த இவரது பெற்றோரை கேணல் ஹார்டன்பெர்க் என்னும் செல்வந்தர் வாங்கினார். தன் தோட்டத்தில் வேலை வழங்கினார். முதலாளி இறந்த பின்னர், ட்ரூத் மற்றொருவருக்கு விற்கப்பட்டார். இவருக்கு டச்சு மொழி மட்டுமே தெரிந்திருந்தது. நீலி என்ற புதிய முதலாளி தன்னை கொடுமைப்படுத்தியதாக கூறியுள்ளார். பின்னர், மார்டினஸ் ஷ்கிரைவர் என்பவரிடம் விற்கப்பட்டார்.. பதினெட்டு மாதங்கள் அங்கு வேலை பார்த்தார். மீண்டும் மற்றவருக்கு விற்கப்பட்டார். இவரது முதலாளிகளின் கொடுமையால் வாழ்க்கை துன்பகரமாக அமைந்தது.  
1815 ஆண்டில், அண்டை தோட்டத்தில் வேலை பார்த்த ராபர்ட் என்ற அடிமையின் மீது காதல் கொண்டாட்.
ராபர்ட்டின் முதலாளிக்கு இது பிடிக்காததால் ராபர்ட்டை காயப்படுத்தினார். காயமுற்றமையினால் ராபர்ட் இறந்தார். இவரின் முதலாளி, கிழவராய் இருந்த அடிமைக்கு திருமணம் செய்து வைத்தார். இவர்களுக்கு ஐந்து பிள்ளைகள் பிறந்தன.
# சோஜோர்னர் ட்ரூத்

## விடுதலை

1799 ஆண்டில், நியூயார்க் மாநில அரசு அடிமைத்தனத்தை ஒழிக்க சட்டம் இயற்றியது. இந்த சட்டம் நிறைவேறும் ஆண்டிற்கு முன்னரே இவருக்கு விடுதலை வழங்குவதாக இவரது முதலாளி தெரிவித்தார். வேலையை ஒழுங்காக செய்தால் விடுதலை வழங்குவேன் என்றும் சொன்னார். இவருக்கு ஏற்பட்ட உடற்காரணங்களை காரணம் காட்டி, வேலை நிறைவாக இல்லை என்று கூறி மனதை மாற்றிக் கொண்டுவிட்டார். தொடர்ந்து வேலை செய்யும் நிலைக்கு தள்ளப்பட்டார்.
இவரது இளைய மகள் சோபியாவுடன் விடுதலை பெற்று சென்றுவிட்டார். மற்றைய நான்கு குழந்தைகளும் வேலை செய்ய வேண்டிய நிலைக்கு தள்ளப்பட்டன.
நியுயார்க் சட்டத்தை நிறைவேறும் வரை ஐசக் என்பவரிடம் வேலை செய்தார்.
இவரது முன்னாள் முதலாளி இவர் மகனை ஏமாற்றி விற்றுவிட்டார். நீதிமன்றத்தில் முறையிட்டு சில மாதங்களில் தன் மகனை மீட்டார். வெள்ளையருக்கு எதிராக வழக்கு தொடர்ந்த கறுப்பினப் பெண்களுள் முன்னோடி ஆவார்.
கிறிஸ்தவ சமயத்தில் ஈடுபாடு கொண்டார். புதிய முதலாளியின் வீட்டில் வீட்டுவேலைகளைச் செய்துவந்தார்.
# சோஜோர்னர் ட்ரூத்

## பேச்சு உரைகள்

1843 ஆண்டில் தன் பெயரை சோஜோனர் டுரூத் என மாற்றினார். மெத்தடிஸ்ட் கிறிஸ்தவரானார். அடிமைத்தனத்தை எதிர்த்து குரல் கொடுத்தார். நார்த்தாம்டன் கல்விக் கழகத்தில் இணைந்தார். அது அடிமைத்தான ஒழிப்பாளர்களால் நிறுவப்பட்டது. மகளிரின் உரிமைக்காகவும், சமய நல்லிணக்கத்துக்காகவும் போராடியது. இருநூற்றுக்கும் அதிகமானவர்களைக் கொண்டிருந்த இந்த இயக்கம், போதிய ஆதரவின்றி பின்னாளில் முடங்கியது.
நரேட்டிவ் ஆஃப் சோஜோனர் டுரூத்: எ நார்த்தன் சிலேவ் என்ற தன் நூலை தோழிகளிடம் தந்தார்.
மாசாசூசெட்சில் நடந்த பெண்களுக்கான உரிமை மாநாட்டில் பேசினார்.  
1851 ஆம் ஆண்டில் பேச்சாளார் ஆனார். ஒஹியோ மாநிலத்தில் நடைபெற்ற பெண்ணுரிமை மாநாட்டிலும் கலந்துகொண்டார். இங்கு தான் இவரது பிரபலமான உரையான “நான் பெண்ணல்லவா” நிகழ்த்தப்பட்டது.
பின்னாட்களில் ஆயிரக்கணக்கானோர் முன்னிலையில் உரைகளை நிகழ்த்தினார்.
# சோஜோர்னர் ட்ரூத்

## பிற உரைகள்

:மாப் கன்வென்சன், 1853: பெண்கள் எப்படியேனும் தங்கள் உரிமைகளைப் பெற்றிடுவர் என முழக்கமிட்டார்.
கேட்பவர்களின் பதிலுரைக்கு ஏற்பவே பேசினார்.
:அமெரிக்க சமவுரிமை கழகம், 1867 : அமெரிக்க சமவுரிமை கழகத்தில் தன் பேச்சை தொடங்கினார். இவரது உரைக்கு வரவேற்பு கிடைத்தது. இதன் மூலம் முன்னணிப் பேச்சாளர்களில் ஒருவரானார்.
உரையை மூன்று பிரிவுகளில் நிகழ்த்தினார். முதல் பிரிவில் கறுப்பினத்து பெண்களின் உரிமைகளைப் பற்றிக் குறிப்பிட்டார். இரண்டாவது பிரிவில், விவிலியம் கதைகளை குறிப்பிட்டு சமவுரிமையின் தேவையை வலியுறுத்தினார். இறுதிப் பிரிவில், மகளிர் வாக்களிப்பதற்கான உரிமையை பெற வேண்டும் என்று குறிப்பிட்டார்.
:நீக்ரோக்களின் விடுதலையை நினைவு கூறும் எட்டாவது ஆண்டு, 1871: மக்கள் அதிகளவில் கூடியிருந்தனர்.
இவரது இளைய பருவத்தைப் பற்றி சிறு குறிப்பை கூறி பேச்சைத் தொடங்கினார். இவரது முதலாளிகளின் கொடுங்குணத்தைப் பற்றியும் கூறிவந்தார். முதலில் வெள்ளையரை வெறுத்ததாகவும், பின்னர் இயேசுவை சரணடைந்ததாகவும், அனைவரையும் விரும்புவதாக தெரிவித்தார். அடிமைகளின் விடுதலையைப் பற்றிக் குறிப்பிடும்பொழுது, இறைவனிடம் வேண்டிய தன் வேண்டுகோள் பலித்தது என்றும் கூறினார். கறுப்பினத்தவர்களுக்கு இடம் வழங்கவேண்டும் என்றும் வலியுறுத்தினார்.
# சோஜோர்னர் ட்ரூத்

## செயற்பாடுகள்

1843இல் அட்வெண்ட் மதப் பிரிவை ஏற்றுக் கொண்டார். நார்த்தாம்டனின் இருந்த வீட்டை விற்றுவிட்டு, மிச்சிகனில் வீடு வாங்கினார்.
குடிமைப் போரில், அரசிற்கு உதவினார். பல கறுப்பின வீரர்களை தெர்ந்தெடுத்தார். தேசிய மீட்புக் குழுவிலும் முக்கியப் பணியாற்றினார். அமெரிக்கா வாழ் ஆப்பிரிக்கர்களின் முன்னேற்றத்திற்கு உழைத்தார்.
1870 ஆண்டில், அடிமைகளுக்கு நிலம் பெற்றுத் தர உதவினார். வெள்ளை மாளிகையில் அதிபரை சந்தித்து இதுகுறித்து பேசினார். அடிமை ஒழிப்பு, பெண்ணுரிமைகள், சிறை சீர்திருத்தம் குறித்து பல உரைகளை நிகழ்த்தினார்.
இவர் 1883 ஆண்டில் நவம்பர் 26 இல் இறந்தார். மூவாயிரத்திற்கும் அதிகமானோர் கூடி இவரது உடலுக்கு அஞ்சலி செலுத்தினர்.
# சோஜோர்னர் ட்ரூத்

## நினைவுப் பரிசுகளும் விருதுகளும்

- 1892 - ட்ரூத், ஆபிரகாம் லிங்கனுடன் ஏற்பட்ட சந்திப்பை பிராங்க் கோர்ட்டர் என்பவர் படமாக வரைந்தார்.
- 1969 - இடதுசாரி அமைப்பு தன் பெயரை இவரின் பெயரைக் கொண்டு மாற்றிக்கொண்டது.
- 1971 - நியூ யார்க் நகரில் உள்ள நியூ பாட்சு பல்கலைக்கழகத்தின் நூலகத்திற்கு இவரது பெயர் இடப்பட்டுள்ளது.
- 1987 - அமெரிக்க அரசின் அஞ்சல் துறை இவரின் நினைவாக அஞ்சல் தலை வெளியிட்டு சிறப்பித்தது.
- 1997 - நாசாவின் செவ்வாய் கோளை ஆய்வதற்கான திட்டத்தில் பயன்படுத்தப்பட்ட ரோபோவிற்கு இவரது பெயர் சூட்டப்பட்டது.
- 2002 - மொலேஃபி கேடே அசாண்டே என்ற கல்வியாளர், உயர்ந்த நூறு அமெரிக்க வாழ் ஆப்பிரிக்கர்களில் இவரும் ஒருவர் எனக் குறிப்பிட்டுள்ளார்.
# தூங்கலோரியார்

தூங்கல் ஓரியார் சங்ககாலப் புலவர்களில் ஒருவர். 3 பாடல்கள் இவர் பாடியனவாகச் சங்கநூல் தொகுப்பில் உள்ளன. அவை குறுந்தொகை 151, 235, நற்றிணை 60  
ஓரி என்பது சிக்கு இல்லாமல் படிந்து தொங்கும் தலைமயிர். இப் புலவரது தலைமுடி அழகாகப் படிந்து தொங்கியதால் மக்கள் இவரைத் தூங்கல் ஓரியார் என்று அழைத்தனர்.
# தூங்கலோரியார்

## பாடல் சொல்லும் செய்திகள்

### குறுந்தொகை 151

- திணை - பாலை
பொருள் தேடச் செல்ல எண்ணிய தலைவன் தன் மறப்பருங் காதலியை விட்டுவட்டுச் செல்லுதல் தன் இளமைக்கு முடிவாக அமைந்துவிடும் என்று எண்ணுகிறான்.  
ஆண் வங்காவை அடித்துச் சென்று பருந்து தின்றுவிட்டதை எண்ணிப் பெண் வங்கா குழல் போலக் குரல் கொடுத்துக்கொண்டு அழும் காட்டு வழியில் பொருள் தேடச் செல்வது தன் இளமைக்கு மட்டுமல்லாது தன் காதலியின் இளமைக்கும் முற்றுப்புள்ளியாய் அமைந்துவிடும் என்று காதலன் எண்ணுகிறான்.
# தூங்கலோரியார்

## பாடல் சொல்லும் செய்திகள்

### குறுந்தொகை 151

#### விலங்கினம்

##### வங்கா
வங்காப் பறவை குரல் எழுப்பினால் அது புல்லாங்குழல் ஊதுவது போல இருக்கும். பருந்து இதனை அடித்துச் சென்று உண்ணும்.  
##### எழால்
- எழால் = பருந்து, கழுகு
# தூங்கலோரியார்

## பாடல் சொல்லும் செய்திகள்

### குறுந்தொகை 235

- திணை - மருதம்
# தூங்கலோரியார்

## பாடல் சொல்லும் செய்திகள்

### குறுந்தொகை 235

#### ஓரான் வல்சி

ஒரே ஒரு பசுவை வைத்துக்கொண்டு அதன் வருவாயில் வாழ்க்கை நடத்தும் வாழ்க்கைதான் ஓரான் வல்சி.
##### ஏழைக் குடும்பத்துத் தலைவி
தலைவி இத்தகைய சிற்றில்லில் பிறந்து வாழ்பவள்.
# தூங்கலோரியார்

## பாடல் சொல்லும் செய்திகள்

### குறுந்தொகை 235

#### தழையாடை

தழையாடையை மகளிர் இடையில் உடுத்திக்கொள்வர். மேலாடையாக மாட்டித் தொங்கவிட்டுக் கொள்வர். அணிகலன் போலப் பூண்டுகொள்வர். தம் நூலாடையின் மேல் செருகிக்கொள்வர்.
# தூங்கலோரியார்

## பாடல் சொல்லும் செய்திகள்

### நற்றிணை 60

- திணை - மருதம்
தலைவன் விடியல் வேளையில் வரால் மீனும் பொங்கல் சோறும் வயிறாரத் தின்றுவிட்டு நாற்று மகளிரிடையே சென்று பார்வையிடுகிறான். நாற்று நடுவோர் வயலிலுள்ள சாய் என்னும் கோரையையும், நெய்தல் பூக்களையும் களைந்து சேற்றில் அழுத்திவிட்டு நாற்று நடுகின்றனர்.  
சாய்க்கோரையும், நெய்தலும் தலைவனின் மனைவி அணிவன. எனவே அவற்றைக் களைய வேண்டாம் என்று தோழி சொல்கிறாள்.  
புதுப் பெண்களோடு பழகும்போது பழைய மனைவியைத் தலைவன் மறந்துவிடக் கூடாது என்பது தோழியின் வேண்டுகோள்.  
இப்பாடல் ஊடலுக்கு ஏதுவான நிகழ்ச்சியின் மேல் வந்த மருதத் திணை.
# தேய்புரிப் பழங்கயிற்றினார்

**தேய்புரிப் பழங்கயிற்றினார்** சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை நூலில் 284 எண்ணுள்ள பாடலாக உள்ளது.  
இந்தப் புலவரின் இயற்பெயர் தெரியவில்லை. எட்டுத்தொகையைத் தொகுத்தவர் இவரது பாடலில் காணப்படும் 'தேய்புரிப் பழங்கயிறு' என்னும் அரிய உவமைத் தொடரைக் கொண்டு இவருக்குத் தேய்புரிப் பழங்கயிற்றினார் என்னும் பெயர் சூட்டியுள்ளார்.
# தேய்புரிப் பழங்கயிற்றினார்

## பாடல் சொல்லும் செய்தி

தலைவன் பொருள் தேடச் சென்றுள்ளான். பொருள் தேடும் பணி முற்றிலுமாக நிறைவேறவில்லை. இந்த நிலையில் தனக்குள் சொல்லிக்கொள்கிறான். தலைவி அவனது உள்ளத்தைப் பிணிகொண்டவள். பொருள் தேடும் காலத்தில் அவன் தன் நெஞ்சை அவளிடம் செல்லாமல் பாதுகாத்துக்கொள்வது நல்லது. அவளிடம் தன் நெஞ்சைப் பாய விட்டுவிட்டால் பொருள் தேடும் பணி முற்றுப் பெறாது. அத்துடன் துன்பமும் வந்து சேரும். சோம்பலை உண்டாக்கி நன்மக்களிடம் இழிவையும் உண்டாக்கும்.  
தன் காதலியை நினைப்பதா, அல்லது அவளை மறந்து பொருளை நினைப்பதா என்று அவன் மனம் ஊசலாடுகிறது.  
யானை கயிற்றில் கட்டப்பட்டுள்ளது. அந்தக் கயிற்றின் புரி தேய்ந்துபோயிருக்கிறது. யானை இழுக்கிறது. அந்தக் கயிறு தாங்குமா? தெரியவில்லை.  
அவன் நெஞ்சம் யானை. தலைவி யானையைக் கட்டியிருக்கும் தூண். அவனது உடம்பு யானையைத் தூணில் கட்டியிருக்கும் கயிறு. அவளையும் பொருளையும் மாறி மாறி எண்ணி எண்ணித் தேய்ந்து போன அவனது நினைவு மோதும் உடல் என்ன ஆகுமோ? - இதுதான் தலைவன் கவலை.
# தேரதரன்

**தேரதரன்** சங்ககாலப் புலர்களில் ஒருவர். தேரதரனார் என்று கூறாது இவரது பெயர் தேரதரன் என்று கூறப்பட்டிருப்பதால் இப் புலவரை ஓர் அரசன் என்றோ தேரோட்டி என்றோ கொள்ளவேண்டியுள்ளது. குறுந்தொகை 195 எண்ணுள்ள பாடல் ஒன்று மட்டும் இவர் பாடியதாகக் காணப்படுகிறது.
# தேரதரன்

## குறுந்தொகை 195 பாடல் சொல்லும் செய்தி

கலைஞன் ஒருவன் பாவை பொம்மை ஒன்று செய்து வைத்துள்ளான். அது இன்னும் சுடப்படவில்லை. வாடைக் காற்று ஊதுகிறது. பாவைப்பொம்மை காற்றில் கொஞ்சம் கொஞ்சமாகக் கரைகிறது.  
தலைவன் பிரிந்திருக்கும் காலத்தில் குறிப்பாக மாலை வேளையில் தலைவியின் நிலை அந்தப் பாவைப்பொம்மை போல் ஆயிற்றாம்.
# தேவகுலத்தார்

**தேவகுலத்தார்** சங்ககாலப் புலவர்களில் ஒருவர். இவரது பெயர் குலம் பற்றியது. இவரது இயற்பெயரைச் சொல்லாமல் இவரைக் குலப்பெயரால் குறிப்பிட்டு மக்கள் இவரைப் பெருமைப்படுத்தியுள்ளனர்.  
இவரது பாடல் ஒன்றே ஒன்று மட்டும் உள்ளது. அது குறுந்தொகை நூலில் 3 எண் கொண்ட பாடலாக அமைந்துள்ளது.
# தேவகுலத்தார்

## குறுந்தொகை 3 பாடல் சொல்லும் செய்தி

தலைவன் தலைவிக்காக வெளியில் காத்திருக்கிறான். அவன் தலைவியைத் திருமணம் செய்துகொண்டு அடையவேண்டும் என்று தோழி நினைக்கிறாள். அதற்காகத் தோழி தலைவன் தலைவியோடு கொண்டிருக்கும் உறவைப் பழிப்பது போலப் பேசுகிறாள். இதனைத் தலைவியால் பொறுத்துக்கொள்ள முடியவில்லை. தலைவனுக்கும் தனக்கும் இடையிலுள்ள நட்பு உயர்ந்தது என்று தலைவன் கேட்குபடி சொல்கிறாள்.  
குறிஞ்சிப் பூவில் தேன் எடுத்து உயர்ந்த பாறையின் மேல் பகுதியில் பெருந்தேனீ தேன் கூட்டைக் கட்டும். அப்படிக் கூடுகட்டும் மலைநாட்டுக்குத் தலைவன் என் தலைவன்.  
அவனோடு எனக்கு உள்ள நட்பு நிலவுலகைக் காட்டிலும் பரந்துகிடக்கும் அகலம் கொண்டது. வானத்தைக் காட்டிலும் ஓங்கி உயர்ந்தது. கடல் நீரைக் காட்டிலும் ஆழமானது. எனவே எங்களது நட்பைக் கொச்சைப்படுத்திப் பேசாதே - என்கிறாள் தலைவி.
# பேண்தகு விவசாயம்

**பேண்தகு வேளாண்மை** (*Sustainable agriculture*) என்பது உயிரினங்களுக்கும், சூழலுக்கும் இடையிலான தொடர்பை விளக்கும் சூழலியல் கொள்கைகளின் அடிப்படையில் வேளாண்மையை வடிவமைத்த வேளாண்மைமுறை ஆகும். இது ஒரு குறிப்பிட்ட இடத்தில், தாவர விளைச்சல், விலங்கு இனப்பெருக்கம் ஆகியவற்றை ஒன்றிணைத்து உருவாகும் ஒரு திட்டமாக இருப்பதுடன், இந்தப் பேண்தகு வேளாண்மை , நீண்டகால நோக்கத்தில், இன்றைய தலைமுறை மக்களின் உணவு, உடைத் தேவையை நிறைவுசெய்யக் கூடியதாக இருத்தல் வேண்டும். வேளாண்மை தொழிற்பாடுகள் பொருளாதார முறையில் உணவு, உடைசார் வாழ்தகவுடன் அமைதலோடு தொடர்ந்துவரும் தலைமுறை மக்களுக்கும் அவற்றைப் பேணிப் பாதுகாப்பதாய் இருக்க வேண்டும். புதுப்பிக்கப்படாத வளங்களை (non-renewable resources) மிகுந்த வினைத்திறனுடம் கூடுதல் பயன்பாட்டுக்கு உட்படுத்த வல்லதாக இருக்க வேண்டும்.உழவர்களின் வாழ்க்கைத் தரத்தை உயர்ந்தும் அதே வேளையில் ஒட்டுமொத்த சமூகத்தின் வாழ்க்கைத் தரத்தையும் உயர்த்த வேண்டும். பண்ணைச் சூழலில் இது ஈட்டம் (இலாபம்), சுற்றுச்சூழல் மேலாண்மை, நீதி அல்லது நன்னயம், நலவாழ்வு, வணிகம், குடும்பக் கூறுபாடுகள் ஆகியவற்ரை உள்ளடக்கும். வேளாண்மையின் பேண்தகவை உயர்த்தும் பலமுறைகள் உள்ளன. பேண்தகவு குறிப்பிட்ட வேளாண் விளைபொருளில் கவனம் செலுத்தாமல் பொதுவாகப் பண்ணையின் வணிகச் செயல்முறையிலும் நடைமுறையிலும் கவனத்தைக் குவிக்கிறது.  
வேளாண்மை பேரளவில் தன்பதிவைச் சுற்றுச்சூழலில் தடம்பதிக்கிறது; வேளாண்மை சுற்றுச்சூழலை மாற்றி, அம்மாற்றங்கள் ஊடாக தானும் தாக்கமடைகிறது. மக்கள்தொகை உயரும்போது உணவு விளைச்சலும் உயர்தல் வேண்டும். பேண்தகு வேளாண்மை மாற்றமுற்ற சுற்றுச்சூழல் நிலைமைகளில், மக்கள்தொகை உயர்வுக்கு ஏற்ப, உணவு விளைச்சலை மேம்படுத்தும் தகுந்த தீர்வைத் தருகிறது. 'பேண்தகு வேளாண்மை' எனும் சொற்றொடரை ஆத்திரேலிய வேளாண் அறிஞரான கோர்டான் மெக்லிமான்ட் அறிமுகப்படுத்தியுள்ளார். இது 1980 களில் மக்களிடையே பரவலானது.  
பன்னாட்டு தோட்டவளர்ப்பு அறிவியல் கழகம் 2002 இல் டொரொன்டோவில் பன்னாட்டு தோட்டவளர்ப்பு அறிவியல் பேராயத்தைக் கூட்டியது. அதில் தோட்டவளர்ப்பு பேண்தகவைப் பற்றிய பன்னாட்டுக் கருத்தரங்கம் நடத்தப்பட்டது. பிறகு, 2006 இல் சீயோலில் நடந்த கருத்தரங்கில் பேண்தகவு சார்ந்த நெறிமுறைகள் விரிவாக விவாதிக்கப்பட்டன.
# பேண்தகு விவசாயம்

## வரையறை

ஐக்கிய அமெரிக்காவின் 1977 ஆண்டைய தேசிய வேளாண் ஆராய்ச்சி, விரிவாக்கம், பயிற்றுவிப்புக் கொள்கைச் சட்டம், " பேண்தகு வேளாண்மை"யைத் குறிப்பிட்ட இடஞ்சார்ந்த தாவர, விலங்கு இனப்பெருக்க நடைமுறைகளின் நீண்டகால, ஒருங்கிணைந்த அமைப்பாக வரையறுக்கிறது. மேலும் அந்த அமைப்பு தொடர்ந்து பின்வரும் வரன்முறைகளை நிறைவேற்றவேண்டும்:  
- இன்றைய தலைமுறை மக்களின் உணவு, உடைத் தேவையை நிறைவுசெய்யக் கூடியதாக இருத்தல் வேண்டும்.  
1. உணவு விளைச்சல், வேளாண் செயல்முறையில் ஊட்டச் சுழற்சி, மண்வள மீட்பு, தழைச்சத்து (காலக) நிலைநிறுத்தல் போன்ற உயிரியலான, சூழலியலான செயல்முறைகளை உள்ளடக்கவேண்டும். இம்முறை வளம்பேணல் தேவையையும் உழவர்கள் வாழ்தல் சார்ந்த தேவைகளையும் சமனிலையில் வைக்கிறது.  
இது மாந்தர் வாழிடங்களில் உயிரியற்பன்மையைத் தகவமைத்து சூழலோடு ஒருங்கிணைது வாழ்தலை நிறைவேற்றும் வேளாண்மை முறையாகும்.
# தேவனார்

**தேவனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று மட்டும் உள்ளது. அது நற்றிணை 227 எண்ணுள்ள பாடலாக அமைந்துள்ளது.
# தேவனார்

## நற்றிணை 227 பாடல் சொல்லும் செய்தி

- நெய்தல் திணை
தலைவன் புன்னையங்கானல் கடலோரப் பகுதியில் பல நாள் தேரில் வந்து தலைவியோடு இருந்துவிட்டுச் செல்கிறான். இதனை நிறுத்திவிட்டுத் தலைவியைத் திருமணம் செய்துகொண்டு அடைய வேண்டும் என்று தோழி தலைவனிடம் எடுத்துரைக்கிறாள்.  
தலைவன் வந்து போவது அலராகிறது என்கிறாள்.  
எப்படி அலராகிறது? சோழர் ஆர்க்காட்டில் கள் உண்டபோது புள் ஒலித்தது போல் அலராகிறதாம்.
# தேவனார்

## நற்றிணை 227 பாடல் சொல்லும் செய்தி

### சோழர் - ஆர்க்காடு

பசும்பூண் சோழர் யானைப்படையை மிகுதியாகக் கொண்டவர். அவர்கள் தம் போர் வெற்றி ஒன்றுக்குப் பின் ஆர்க்காடு என்னும் ஊரில் தேரோடும் தெருவில் கூடிக் வெற்றிக் கொடிகளைக் கட்டிப் பறக்க விட்டுக்கொண்டு பலரும் கூடி கள் உண்டு களித்தனர். அப்போது பறவைகள் அங்கு ஒன்று திரண்டு ஆரவாரம் செய்தன. அந்தப் புள் ஆரவாரம் போல அலர் ஊரெல்லாம் தூற்றப்பட்டதாம்.
##### ஆர்க்காடு இருப்பிடம்
இது காவிக் கரையில் உள்ளதோர் ஊர்.
# ஒருங்கிணைந்த பண்ணை முறை

**ஒருங்கிணைந்த பண்ணை முறை** (*Integrated production*) என்பது இயற்கை மூலவளங்களைப் பயன்படுத்துவதன் மூலம், மாசுபடுத்தும் உள்ளீடுகளைத் தவிர்த்து, அவற்றை சீராக்கும் இயங்குமுறைகளால் பிரதியீடு செய்து, தரமான உணவுற்பத்தியை உருவாக்கி, பேண்தகு விவசாயத்தை உறுதிப்படுத்தும் பண்ணை நிர்வாக முறையாகும். இம்முறையில் சூழல் பாதுகாப்பு, இலாபத்தைப் பேணல், சமூகத் தேவைகள் என்பவை கருத்தில் கொள்ளப்பட்டு உயிரியல், தொழினுட்பம், வேதியியல் முறைகளுக்கிடையே ஒரு சமநிலை பேணப்படும். இம்முறை மூலம், மண்ணின் வளம், சூழல் வேறுபாடு என்பன பேணிப் பாதுகாக்கப்படும்
# துலிப் மென்டிஸ்

**துலிப் மென்டிஸ்** (*Duleep Mendis*, பிறப்பு ஆகஸ்ட் 25 1952 (கொழும்பு)), ஒரு முன்னாள் இலங்கை துடுப்பாட்ட வீரர். இலங்கை அணியின் தலைவராவாகவும் இருந்துள்ளார். இலங்கை தேசிய அணியைத் தவிர எஸ்.எஸ்.ஸீ, பாடசாலை: சென்செபஸ்தியன், சென் தோமஸ் கல்லூரி (கொழும்பு) ஆகிய அணிகளுக்கும் விளையாடியுள்ளார். இதுவரை 24 டெஸ்ட் போட்டிகளில் விளையாடி நான்கு சதங்களும் எட்டு அசை சதங்களும் உட்பட 1329 ஓட்டங்களைப் பெற்றுள்ளார். (சராசரி 31.64). 79 ஒருநாள் சர்வதேச துடுப்பாட்டப் போட்டிகளில் கலந்து 1525 ஓட்டங்களைப் பெற்றுள்ளார். (சராசரி 23.46). 1975, 1979, 1983 (தலைவர்), 1987 (தலைவர்) ஆண்டுகளில் நடைபெற்ற முதல் நான்கு உலகக்கோப்பை போட்டிகளிலும் இவர் கலந்து கொண்டுள்ளார்.
# சர்வதேச தமிழ் குறுந்திரைப்பட விழா (கனடா)

**சர்வதேச தமிழ் குறுந்திரைப்பட விழா** என்பது கனடாவில் 2002 ம் ஆண்டு தொடக்கம் ஆண்டுதோறும் நடத்தப்பட்டு வரும் தமிழ் குறுந்திரைப்பட விழா ஆகும். இந்த விழாவில் பல உள்ளூர் மற்றும் அனைத்துலக தமிழ் குறுந்திரைப்படங்கள் காட்சிப்படுத்தப்பட்டும், சிறந்தவற்றுக்கு பரிசுகளும் வழங்கப்படுகிறன. இந்த விழாவை ரொறான்ரோ சுதந்திர கலைச் சமூகம் ஒழுங்குபடுத்துகிறது.
# தமிழ் குறும்பட விழாக்கள்

- டொராண்டோ தமிழ் சர்வதேச திரைப்பட விழா
- விம்பர்ம் சர்வதேச தமிழ் குறுந்திரைப்பட விழா
- சர்வதேச தமிழ் குறுந்திரைப்பட விழா (கனடா)
- சர்வதேச தமிழ் குறுந்திரைப்பட விழா (பிரான்சு)
- உலக தமிழ் குறும்பட - ஆவணப்பட போட்டியும் விழாவும்
- நோர்வே தமிழ்த் திரைப்பட விழா
# 1983 துடுப்பாட்ட உலகக்கிண்ணம்

**1983 துடுப்பாட்ட உலகக் கிண்ணம்** (*1983 Cricket World Cup*, கிரிக்கெட் உலகக்கோப்பை 1983) என்பது ஒருநாள் பன்னாட்டுத் துடுப்பாட்டப் போட்டிகளின் மூன்றாவது உலகக் கிண்ணத்துக்கான போட்டியாகும். இக்கிண்ணம் *புருடன்சியல் கிண்ணம்* என அழைக்கப்படுகின்றது. இப்போட்டிகள் 1983 சூன் 9 முதல் சூன் 25 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து, இலங்கை ஆகியவற்றுடன் முதற்தடவையாக சிம்பாப்வே அணியும் கலந்துகொண்டது. இனவொதுக்கல் கொள்கை காரணமாக தென்னாப்பிரிக்க அணிக்கு போட்டியில் பங்கேற்க தடை விதிக்கப்பட்டிருந்தது. இப்போட்டிகளில் ஓர் அணிக்கு 60 ஓவர்கள் விளையாடக் கொடுக்கப்பட்டது. லோட்ஸ் அரங்கில் நடந்த இறுதிப் போட்டியில் கபில் தேவ் தலைமையிலான இந்திய அணி மேற்கிந்தியத் தீவுகள் அணியை 43 ஓட்டங்களால் வெற்றியீட்டி மூன்றாவது உலகக் கிண்ணத்தைக் கைப்பற்றியது.
# 1983 துடுப்பாட்ட உலகக்கிண்ணம்

## பங்கேற்ற நாடுகள்

இப்போட்டியில் இங்கிலாந்து, அவுஸ்திரேலியா, நியூசிலாந்து, இந்தியா, பாக்கிஸ்தான், மேற்கிந்திய அணிகளுடன் புதிதாக டெஸ்ட் அந்தஸ்தினைப் பெற்றுக்கொண்ட (1981) இலங்கை அணியும், டெஸ்ட் அந்தஸ்தைப் பெறாத தென்ரொடீசியா (சிம்பாபே) அணியும் பங்கேற்றன.
# 1983 துடுப்பாட்ட உலகக்கிண்ணம்

## இறுதிப் போட்டி

மூன்றாவது துடுப்பாட்ட உலகக் கிண்ண போட்டியின் இறுதிப்போட்டிற்கு இந்திய, மேற்கிந்திய அணிகள் தெரிவாகின. இங்கிலாந்தின் லோட்ஸ் மைதானத்தில் இப்போட்டி நடைபெற்றது.  
முதலில் துடுப்பெடுத்தாடிய இந்திய அணியினரால் 54.4 ஓவர்களில் (இப்போட்டி 60 ஓவர்களுக்கு மட்டுப்படுத்தப்பட்டிருந்து) சகல விக்கட்டுக்களையும் இழந்து 183 ஓட்டங்களை மாத்திரமே பெறமுடிந்தது. (சிரீகாந்த் 38, பட்டேல் 27)
வெற்றிக்காக 184 ஓட்டங்களைப் பெறவேண்டிய மேற்கிந்திய அணி நம்பிக்கையுடன் துடுப்பெடுத்தாடிய போதிலும்கூட, இந்திய பந்துவீச்சாளர்களின் பந்துகளுக்கு முகங்கொடுக்க முடியாமல் திணறினர். இப்போட்டியில் மத்திமவேகப்பந்து வீச்சாளரான மதன்லால் 31 ஓட்டங்களுக்கு 3 விக்கட்டுக்களையும், அமர்நாத் 12 ஓட்டங்களுக்கு 3 விக்கட்டுக்களையும் கைப்பற்றினர். 52 ஓவர் முடிவில் மேற்கிந்திய அணியினரால் சகல விக்கட்டுக்களையும் இழந்து 140 ஓட்டங்களையே பெறமுடிந்தது.  
முதல்தடவையாக ஆசிய நாடொன்றான இந்தியா 43 ஓட்டங்களினால் மேற்கிந்திய அணியினைத் தோற்கடித்து மூன்றாவது உலகக் கிண்ணத்தைத் தனதாக்கிக் கொண்டது. இப்போட்டியில் அமர்நாத் சிறப்பாட்டக்காரராகத் தெரிவானார்.
# 1983 துடுப்பாட்ட உலகக்கிண்ணம்

## அணிகள்

| A பிரிவு | B பிரிவு |
| --- | --- |
| } |  |
# 1983 துடுப்பாட்ட உலகக்கிண்ணம்

## பிரிவுகளுக்கிடையே போட்டி

### பிரிவு A

| அணி | பு | வி | வெ | தோ | NR | RR |
| --- | --- | --- | --- | --- | --- | --- |
| **20** | 6 | 5 | 1 | 0 | 4.671 |  |
| **12** | 6 | 3 | 3 | 0 | 4.014 |  |
| **12** | 6 | 3 | 3 | 0 | 3.927 |  |
| **4** | 6 | 1 | 5 | 0 | 3.752 | } |  
---  
---  
---  
---  
---  
---  
---  
---  
---  
---  
---
# 1983 துடுப்பாட்ட உலகக்கிண்ணம்

## பிரிவுகளுக்கிடையே போட்டி

### பிரிவு B

| அணி | பு | ஆ | வெ | தோ | NR | RR |
| --- | --- | --- | --- | --- | --- | --- |
| **20** | 6 | 5 | 1 | 0 | 4.308 |  |
| **16** | 6 | 4 | 2 | 0 | 3.870 |  |
| **8** | 6 | 2 | 4 | 0 | 3.808 |  |
| **4** | 6 | 1 | 5 | 0 | 3.492 | } |  
---  
---  
---  
---  
---  
---  
---  
---  
---  
---  
---
# 1983 துடுப்பாட்ட உலகக்கிண்ணம்

## சில செய்திகள்

மூன்றாவது உலகக் கிண்ண போட்டித் தொடரில் இலங்கை அணி நியுசிலாந்து அணியைத் தோற்கடித்தது.  
முதற்தடவையாக உலகக்கோப்பை போட்டியில் கலந்துகொண்ட சிம்பாபே அணி தான் கலந்துகொண்ட முதல் போட்டியிலே அவுஸ்திரேலியா அணியைத் தோற்கடித்தமை முக்கிய அம்சமாகும்.
# ஜெர்மைன் கிரீர்

**ஜெர்மைன் கிரீர் **(Germaine Greer) (பிறப்பு 29 சனவரி 1939) ஓர் ஆத்திரேலிய எழுத்தாளர், கல்வியாளர், இதழியலாளர் ஆவார். சமகால ஆங்கில இலக்கிய அறிஞரும் ஆவார்.இருபதாம் நூற்றாண்டின் பிற்பகுதியில் மிகுந்த சொல்வண்ணம் படைத்த பெண்ணியவாதியாகக் கருதப்படுகிறார்.  
அவரது புத்தகம் *பெண் திருநங்கைகள் (The Female Eunuch)* 1970ஆம் ஆண்டில் வெளியாகி பன்னாட்டு கூடியவிற்பனையானதை அடுத்து புகழ்பெற்றார். அவரது கருத்துக்களைப் பாராட்டியும் குறைகண்டும் பல விவாதங்கள் எழுந்தன. அவருடைய பிற படைப்புகள்: *பாலுணர்வும் எதிர்காலமும்:மனித கருவளத்தின் அரசியல் (Sex and Destiny: The Politics of Human Fertility)* (1984); *மாற்றம்: பெண்,முதுமை மற்றும் மாதவிடாய் நிறுத்தம் (The Change: Women, Ageing and the Menopause)* (1991) மற்றும் *செகப்பிரியரின் மனைவி (Shakespeare's Wife)* (2007). வார்விக் பல்கலைக்கழகத்தின் ஆங்கில இலக்கியம் மற்றும் ஒப்புமை கல்வித்துறையின் சிறப்பு பேராசிரியராக உள்ளார்.ஜெர்மைன் கிரீர் *ஆண்களுடன் சமத்துவம்* என்பதற்கெதிராக *பெண்கள் விடுதலை*யையே தமது வாழ்நாளின் குறிக்கோளாகக் கொண்டுள்ளார்.
# 1987 துடுப்பாட்ட உலகக்கிண்ணம்

**1987 துடுப்பாட்ட உலகக் கிண்ணம்** (*1987 Cricket World Cup*, கிரிக்கெட் உலகக்கோப்பை 1987) என்பது ஒருநாள் பன்னாட்டுத் துடுப்பாட்டப் போட்டிகளின் உலகக் கிண்ணத்துக்கான நான்காவது போட்டியாகும். இக்கிண்ணம் **ரிலயன்ஸ் கிண்ணம்** (*Reliance Cup*) என அழைக்கப்படுகின்றது. இப்போட்டிகள் இந்தியா, பாக்கித்தான் ஆகிய நாடுகளில் 1987 ஆம் ஆண்டு அக்டோபர் 8 முதல் நவம்பர் 8 வரை நடைபெற்றது. இதன் மூலம் இங்கிலாந்துக்கு வெளியில் உலகக் கிண்ணத்தை நடத்திய முதல் நாடுகளாக இவை பதிவாயின. இதில் அணிக்கு 60 ஓவர்கள் என்ற வழக்கமான விதி மாற்றப்பட்டு அணிக்கு 50 ஓவர்களாக குறைக்கப்பட்டன. இங்கிலாந்தைப் போலன்றி துணைக் கண்ட நாடுகளில் பகல் வேளை நீண்ட நேரம் நீடிக்காமை காரணமாகவே இந்த விதி மாற்றப்பட்டது. அத்துடன் 1983 ஆம் ஆண்டு உலகக் கிண்ணப் போட்டியில் பங்கேற்ற 8 அணிகளும் இந்த போட்டித் தொடரிலும் விளையாடின. இதில் போட்டியை நடத்தும் இந்தியா, பாகித்தான் ஆகியன அரையிறுதி வரை முன்னேறினாலும் இறுதி ஆட்டத்திற்கு தகுதி பெற முடியாமல் போயின. இங்கிலாந்து, அவுத்திரேலிய அணிகள் இறுதிப்போட்டிக்கு தகுதி பெற்றன. கொல்கத்தா, ஈடன் கார்டன்ஸ் அரங்கில் நடைபெற்ற இறுதிப் போட்டியில் அவுத்திரேலியா 7 ஓட்டங்கள் வித்தியாசத்தில் வெற்றியீட்டி முதல் முறையாக உலகக் கிண்ணத்தை கைப்பற்றியது.
# 1987 துடுப்பாட்ட உலகக்கிண்ணம்

## பங்கேற்ற நாடுகள்

இப்போட்டியில் இங்கிலாந்து, நியூசிலாந்து, அவுஸ்திரேலியா, இந்தியா, பாக்கிஸ்தான், மேற்கிந்தியா, இலங்கை அணிகளும். சிம்பாபே அணியும் பங்கேற்றன. இதுவரை 60 ஓவர்களுக்கு மட்டுப்படுத்தப்பட்டிருந்த இப்போட்டித் தொடர் 50 ஓவர்களுக்கு மட்டுப்படுத்தப்பட்டது.
# 1987 துடுப்பாட்ட உலகக்கிண்ணம்

## குழு ஆட்டம்

### பிரிவு ஏ

| அணி | புள்ளிகள் | ஆட்டங்கள் | வெற்றி | தோல்வி | ஓட்ட விகிதம் |
| --- | --- | --- | --- | --- | --- |
| **20** | 6 | 5 | 1 | 5.41 |  |
| **20** | 6 | 5 | 1 | 5.19 |  |
| **8** | 6 | 2 | 4 | 4.89 |  |
| **0** | 6 | 0 | 6 | 3.76 | } |  
---  
---  
---  
---  
---  
---  
---  
---  
---  
---  
---
# 1987 துடுப்பாட்ட உலகக்கிண்ணம்

## குழு ஆட்டம்

### பிரிவு பி

| அணி | புள்ளிகள் | ஆட்டங்கள் | வெற்றி | தோல்வி | ஓட்ட விகிதம் |
| --- | --- | --- | --- | --- | --- |
| **20** | 6 | 5 | 1 | 5.01 |  |
| **16** | 6 | 4 | 2 | 5.14 |  |
| **12** | 6 | 3 | 3 | 5.16 |  |
| **0** | 6 | 0 | 6 | 4.04 | } |  
---  
---  
---  
---  
---  
---  
---  
---  
---  
---  
---
# 1987 துடுப்பாட்ட உலகக்கிண்ணம்

## அரை-இறுதிப் போட்டிகள்

---
# 1987 துடுப்பாட்ட உலகக்கிண்ணம்

## இறுதிப் போட்டி

நான்காவது துடுப்பாட்ட உலகக் கிண்ணத்துக்கான ஒருநாள் மட்டுப்படுத்தப்பட்ட சர்வதேச துடுப்பாட்ட போட்டியின் இறுதியாட்டம் இந்தியாவின் கல்கத்தா நகரின் *‘ஈகல்கார்ட்டன்’* மைதானத்தில் இங்கிலாந்து, அவுஸ்திரேலியா அணிகளுக்கிடையில் நடைபெற்றது. (முதற்கதடவையாக மேற்கிந்தியா அணியால் இறுதிப்போட்டிக்குப் பங்கேற்க முடியவில்லை. அதேபோல 1983ல் உலகக்கோப்பையை வென்ற இந்தியா அணியாலும் தமது சொந்த நாட்டில் நடைபெற்ற இறுதிப்போட்டியில் பங்கேற்க முடியவில்லை.)  
முதலில் துடுப்பெடுத்தாடிய அவுஸ்திரேலியா அணி மட்டுப்படுத்தப்பட்ட 50 ஓவர்களில் 5 விக்கட் இழப்பிற்கு 253 ஓட்டங்களைப் பெற்றுக்கொண்டது. (டேவிட்பூன்-75, டீன்ஜோன்ஸ் -33, அலன்போடர் 31 வெலோட்டா 45)  
பதிலுக்குத்துடுப்பெடுத்தாடிய இங்கிலாந்து அணியால் 8 விக்கட் இழப்பிற்கு 246 ஓட்டங்களை மாத்திரமே பெற்றுக்கொள்ள முடிந்தது. 31வது ஓவரில் 3 விக்கட் இழப்புக்கு 135 ஓட்டங்களைப் பெற்றிருந்த அணியின் தலைவர் மைக்கெட்டிங் ஆட்டமிழந்ததைத் தொடர்ந்து இங்கிலாந்தின் வீழ்ச்சி ஆரம்பமாயிற்று. (மைக்கெட்டிங் 41, கிரகம்குச் 35, ஸி.டப்ளியு கே.எதே. 58, அலமன்லேம் 45) இறுதியில் 7 ஓட்டங்களினால் அவுஸ்திரேலியா அணி ரிலயன்ஸ் உலகக்கோப்பையை தனதாக்கிக் கொண்டது.
# 1987 துடுப்பாட்ட உலகக்கிண்ணம்

## இலங்கை அணியின் நிலை

இலங்கை, சிம்பாபே அணிகளால் ஒரு போட்டியிலேனும் வெற்றி கொள்ளமுடியவில்லை.
# சாம்முர் அமாத்

**சாம்முர்-அமாத் ** (**Sammur-amat**) கி.மு 811-808 ஆண்டுக்காலத்தில் அசிரியாவை ஆண்ட அரசியாவார். அசிரிய அரசர் சம்சி-அடாட்டின் மரணத்திற்குப் பிறகு மூன்றாண்டுகள் ஆட்சி நடத்திய அரசி ஆவார். சில வரலாற்றாளர்கள் அவரது ஆட்சி கி.மு 809 முதல் 792வரை இருந்ததாகவும் கருதுகின்றனர்.  
சாம்முரமாத்தின் நினைவுக்கல் ஆசுர் என்ற இடத்தில் கிடைக்கப்பெற்றது. கலா என்ற இடத்தில் உள்ள ஓர் கல்வெட்டில் அவரது கணவரின் மரணத்திற்குப் பிறகு தனது மகனின் முடிசூட்டல்வரை ஆதிக்கம் செலுத்தியதாக கூறுகிறது.  
கிரேக்கர்களின் கற்பனை செய்த செமிராமிசின் உருவாக்கத்திற்கு, அசிரியர்களின் தரவுகளின் அடிப்படையில், இவரே உந்துதலாக இருக்கக்கூடும். இவரே கிரேக்க,பெர்சிய புராணங்களில் அசிரிய,ஆர்மீனிய,அராபிய,பெர்சிய,எகிப்திய மற்றும் ஆசியாவை நாற்பது ஆண்டுகள் ஆண்டதாகக் குறிப்பிடப்படும், பாபிலோனை நிறுவிய செமிராமிசு என்போரும் உண்டு.அவற்றின்படி இவருக்கு ஆழமான தாவரவியல் அறிவும் வேதியியல் அறிவும் இருந்ததாக நம்பப் படுகிறது.பாபிலோனின் அழகிய தோட்டங்களை அமைத்து அங்குள்ள தாவரங்களிலிருந்து மணம் தரும் வேதிப்பொருள்களைப் பிரித்து நறுமண பொதிகளை தயாரித்ததாகவும் அவற்றை அழகிற்காகவும் முடி தொடர்புடைய நோய்களுக்கு மருந்தாகவும் பயன்படுத்தினார் என்றும் அவை பதிகின்றன. தற்கால நறுமண மருந்தியலுக்கு முன்னோடியாக விளங்கினார்.
# செர்போர்க்-ஆக்ட்வில்

**செர்போர்க்-ஆக்ட்வில்** (*Cherbourg-Octeville*) பிரான்சின் நகரங்களுள் ஒன்று. இது நார்மாண்டி பகுதியில் ஆங்கிலக் கால்வாய் கடற்கரை ஓரமாக அமைந்துள்ள துறைமுகம். 2000ம் ஆண்டு வரை செர்போர்க் நகரம் என்று வழங்கப்பட்ட இது, அருகிலுள்ள ஆக்ட்வில் நகருடன் இணைந்ததால், அவ்வாண்டு முதல் செர்போர்க்-ஆக்ட்வில் என்று அழைக்கப்படுகிறது. 1999 கணக்கெடுப்பின்படி இதன் மக்கள்தொகை 42,318.
# யூட்டா கடற்கரை

**யூட்டா கடற்கரை** (*Utah Beach*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர். (யூட்டா அமெரிக்க மாநிலங்களில் ஒன்று).  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட். இந்த ஐந்தனுள் மேற்கு முனையில் இருந்ததெ யூட்டா கடற்கரை. போப்வில் நகரத்துக்கும் லா மடிலைன் கிராமத்துக்கும் இடையே அமைந்திருந்த 5 கி.மீ. நீளமுள்ள கடற்கரையே யூட்டா கடற்கரை என்றழைக்கப்பட்டது. ஜெர்மானியர்கள் இதற்கு டபிள்யூ 5 என்று குறிப்பெயரிட்டிருந்தனர்.  
ஜூன் 6ம் தேதி அதிகாலை அமெரிக்க 7வது கோரின் ஒரு பகுதியான 4வது தரைப்படை டிவிசன் யூட்டா கடற்கரையில் தரையிறங்கத் துவங்கியது. இப்படையிறக்கம் நான்கு அலைகளாக நடைபெற்றது. பல படைப்பிரிவுகள் தங்கள் இலக்குகளிலிருந்து விலகி தெற்கே தரையிறங்கின. எனினும் விரைவில் சுதாரித்துக் கொண்டன. ஒமாகா கடற்கரையைப் போல இக்கடற்கரையில் ஜெர்மானிய பாதுகாவல் படைகள் எதுவும் இல்லாததால், எதிர்த்தாக்குதல்கள் நிகழவில்லை. மேலும் ஏற்கனவே வான்வழியாக தரையிறங்கியிருந்த அமெரிக்க 101வது மற்றும் 82வது வான்குடை டிவிசன்கள் நிலப்பரப்பில் ஜெர்மானியப் பாதுகாவல் படைகளுடன் கடும் சண்டையிட்டுக் கொண்டிருந்தனர். இதனால் ஜெர்மானியப் படைகளால் யூட்டா படையிறக்கத்தைத் தடுக்க முடியவில்லை. ஜூன் 6 இரவுக்குள் சுமார் 23,250 வீரர்களும் 1700 வண்டிகளும் யூட்டாவில் தரையிறங்கி விட்டன. யூட்டா கடற்கரை முழுவதும் நேச நாட்டு கட்டுப்பாட்டில் வந்த பின்னர் 4வது டிவிசன் டூவ் ஆற்று முகத்துவாரத்தருகே அதன் மேற்குக் கரையில் நடந்த நேச நாட்டுத் தாக்குதலில் வலங்கை ( flank) யாக செயல்பட்டது.
# சிட்டகொங்

சிட்டகொங் மலைத்தொடர்களுக்கும் வங்காள விரிகுடாவிற்கும் இடையே அமைந்துள்ள சிட்டகொங் வங்காளதேசத்தின் முதன்மை வணிக மற்றும் தொழில் நகரமாகும். சிட்டகொங் துறைமுகம் வழியேதான் நாட்டின் பெரும்பான்மையான ஏற்றுமதி/இறக்குமதிகள் நடக்கின்றன.மேலும் வடகிழக்கு இந்தியா, நேபாளம்,பூடான், தென்கிழக்கு சீனாமற்றும் மியான்மார் ஆகியவற்றிற்கு இடைவழி சரக்கமாகச் செயல்பட துறைமுகத்தில் பல மேம்படுத்தல்களை வங்காளதேச அரசு மேற்கொண்டுள்ளது. பன்னாட்டு சுற்றுச்சூழல் மற்றும் வளர்ச்சிக் கழக அறிக்கையின்படி, உலகில் மிக விரைவாக வளர்ந்துவரும் நகரங்களில் சிட்டகொங்கும் ஒன்று. நகரின் பல பகுதிகள் குன்றுகளால் சூழப்பட்டுள்ளமையால் விரைவான வளர்ச்சி நெருக்கடியையும் உருவாக்கியுள்ளது.  
16வது,17வது நூற்றாண்டுகளில் இது போர்த்துக்கீசியர்களின் கீழ் **போர்ட் கிராண்ட்** என்றும் **இசுலாமாபாத்**என்றும் அழைக்கப்பட்டது.
# படிமம்:World Cuo 1979.jpg

## Licensing

- Source of the image
# படிமம்:World Cuo 1979.jpg

## Fair use for '1979 Cricket World Cup'

1. West Indies won ICC Cricket World Cup in 1979. It shows them hoilding the Cricket World Cup in 1979 at Lords, England.
1. A historical moment in the history of Cricket since it was the Second Cricket World Cup for the West Indies.
1. the photo 100% perfectly suits the article and text printed just besides it. Its inclusion in the article adds significantly to the article because it shows the subject of this article and how the event depicted was very historically significant to the general public.
# படிமம்:Worldcup1987.jpg

## Licensing

- Source of the image
# படிமம்:Worldcup1987.jpg

## Fair use for 'Cricket World Cup'

1. Australia won ICC Cricket World Cup in 1975 for the 1st time. It shows Allan Border hoilding the Cricket World Cup in 1987 in India.
1. A historical moment in the history of Cricket since it was the first Cricket World Cup for Australia.
1. the photo 100% perfectly suits the article and text printed just besides it. Its inclusion in the article adds significantly to the article because it shows the subject of this article and how the event depicted was very historically significant to the general public.
# கா. பொ. இரத்தினம்

பண்டிதர் **கார்த்திகேசு பொன்னம்பலம் இரத்தினம்** (கா. பொ. இரத்தினம், 10 மார்ச் 1914 – 20 திசம்பர் 2010) ஈழத்துத் தமிழ் அறிஞரும், முன்னாள் நாடாளுமன்ற உறுப்பினரும் அரசியல்வாதியும் ஆவார். திருக்குறள் நெறி பரவப் பல்வேறு வழிகளில் பாடுபட்ட அறிஞர்களில் கா. பொ. இரத்தினம் குறிப்பிடத்தக்கவர். உலகத்தமிழ் மாநாடுகளுக்கு அடித்தளமான திருக்குறள் மாநாட்டை முதன் முதலில் நடத்தியவர்.
# கா. பொ. இரத்தினம்

## வாழ்க்கைக் குறிப்பு

1914-ஆம் ஆண்டு யாழ்ப்பாண மாவட்டம், வேலணையில் பிறந்த இரத்தினம், வேலணை ஆங்கிலக் கலவன் பாடசாலையிலும், பின்னர் தெல்லிப்பழை யூனியன் கல்லூரியிலும் கல்வி பயின்றார். தமிழ் மொழி, தமிழ் இலக்கியம் கற்றுத் தேர்ந்த இரத்தினம், சென்னைப் பல்கலைக்கழகத்தில் 1952 ஆம் ஆண்டில் கீழைத்தேய மொழிகளில் முதுமாணிப் பட்டமும் பெற்றார். 1970 தேர்தலில் ஊர்காவற்றுறை தேர்தல் தொகுதியிலும் தமிழரசுக் கட்சியின் சார்பில் போட்டியிட்டு வெற்றி பெற்றார். பின்னர் 1977 தேர்தலில் ஊர்காவற்துறைத் தொகுதியில் தமிழரசுக் கட்சியின் சார்பில் தமிழர் விடுதலைக் கூட்டணியின் வேட்பாளராகப் போட்டியிட்டு வெற்றி பெற்று மீண்டும் நாடாளுமன்ற உறுப்பினராகத் தெரிவு செய்யப்பட்டார்.  
தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கா. பொ. இரத்தினம் நாடாளுமன்ற இருக்கையை இழந்தார்.
# கா. பொ. இரத்தினம்

## தேர்தல் வரலாறு

**பண்டிதர் கா. பொ. இரத்தினத்தின் தேர்தல் வரலாறு**  
| 1965 நாடாளுமன்றம் | கிளிநொச்சி | இலங்கைத் தமிழரசுக் கட்சி | - | align= | **வெற்றி** |  |
| --- | --- | --- | --- | --- | --- | --- |
| 1970 நாடாளுமன்றம் | ஊர்காவற்றுறை | இலங்கைத் தமிழரசுக் கட்சி | - | align= | **வெற்றி** |  |
| 1977 நாடாளுமன்றம் | ஊர்காவற்றுறை | இலங்கைத் தமிழரசுக் கட்சி | தமிழர் விடுதலைக் கூட்டணி | align= | **வெற்றி** | } |
# கா. பொ. இரத்தினம்

## சமூகப் பணி

பல ஆண்டுகள் கொழும்புத் தமிழ்ச்சங்கத்தின் துணைத்தலைவராகவும் 1958-1959 காலப்பகுதியில் அதன் தலைவராகவும் 1973-1981 காலத்தில் துணைக் காப்பாளராகவும் இருந்து சங்கப் பணியாற்றினார். 1960 இல் தமிழ்ச்சங்கத்தால் வெளியிடப்பட்ட "முருகு' என்ற இலக்கிய வெளியீட்டின் ஆசிரியராகவும் இருந்துள்ளார்.
# கா. பொ. இரத்தினம்

## எழுதிய நூல்கள்

- தமிழ், இலக்கியம் கற்பித்தல்
- தமிழ் உணர்ச்சி
- உரை வண்ணம்
- அன்புச் சோலை
- காவியமணம்
- இமயத்து உச்சியில்
- தனி ஆட்சி
- எழுத்தாளர் கல்கி
- நினைவுத்திரைகள் (சுயசரிதை)
- இலங்கையில் இன்பத் தமிழ்
- தமிழ் மறை விருந்து
- பச்சை மண்ணும் சுட்ட மண்ணும்
- மனப்பால்
- யாஅம் இரப்பவை (1987)
# கா. பொ. இரத்தினம்

## பட்டங்களும் விருதுகளும்

கா. பொ. இரத்தினம் அவர்கள் 'தமிழ்மறைக் காவலர்', 'திருக்குறள் செல்வர்', 'குறள் ஆய்வுச் செம்மல்', 'செந்தமிழ்க் கலைமணி', 'உலகத் தமிழர் செம்மல்' ஆகிய பட்டங்களையும் பெற்றுள்ளார்.
# கா. பொ. இரத்தினம்

## இறுதிக்காலம்

1983 ஆம் ஆண்டு இனக்கலவரத்தைத் தொடர்ந்து தமிழ்நாடு சென்று தங்கியிருந்த இவர், 2003-ஆம் ஆண்டு மீண்டும் கொழும்பு திரும்பி வெள்ளவத்தையில் வசித்து வந்தார். 2010 திசம்பர் 20 ஆம் நாள் கொழும்பில் தனது 96வது அகவையில் காலமானார்.